## NODARBINĀTĪBAS VALSTS AĢENTŪRA

## Publisko iepirkumu likuma 9. panta kārtībā

**“Mobilo sakaru nodrošināšana Nodarbinātības valsts aģentūrai”**

(Iepirkuma identifikācijas numurs – NVA 2017/22)

IEPIRKUMA KOMISIJAS SĒDES PROTOKOLS Nr.6

2017.gada 29.septembrī

K.Valdemāra ielā 38 k-1, Rīgā

**Darba kārtība:**

Iepirkumā “Mobilo sakaru nodrošināšana Nodarbinātības valsts aģentūrai”, iepirkuma identifikācijas numurs – NVA 2017/22, SIA “Tele2” papildus sniegtā skaidrojuma un iesniegtā piedāvājumu vērtēšana.

**Sēdē piedalās:**

Iepirkuma komisija (turpmāk – Komisija) izveidota ar pasūtītāja – Nodarbinātības valsts aģentūras (turpmāk – NVA) 2017.gada 26.jūnija rīkojumu Nr.151 “Par iepirkuma komisijas izveidi”.

Komisijas priekšsēdētājs: M.Rūtentāle.

Komisijas locekļi: A.Zaļūksnis

T.Hohlova

G.Čiževska.

Komisijas sēdi vada: M.Rūtentāle.

Protokolē: A.Zaļūksnis.

**Sēdes norise**

1. M.Rūtentāle informē komisijas locekļus, ka 2017.gada 28.septembrī no SIA “Tele2” tika saņemta vēstule Nr.2-1.1/180 “Par SIA “Tele2” piedāvājumu” (turpmāk - SIA “Tele2” vēstule) ar papildus informācija atbilstoši Komisijas 2017.gada 27.septembra sēdē nolemtajam.
2. Izvērtējot SIA “Tele2” vēstulē norādīto, ka “.. mobilo sakaru pakalpojumi ir kompleksa veida pakalpojumi, kurus veido dažādu pakalpojumu kopums, līdz ar to piedāvājums ir aplūkojams kā pakalpojumu kopums, “neatraujot” kādu atsevišķu pakalpojuma veidu no kopējā pakalpojumu kopuma.” un “Vēršam uzmanību, ka saskaņā ar Iepirkuma nolikuma 2.pielikuma “Tehniskā specifikācija” 2.6.-2.10.punktu pretendentam ir jānodrošina bezmaksas numura noteicējs, bezmaksas savstarpējās sarunas, bezmaksas savienojumi, bezmaksas aizliegumu uzlikšana zvaniem uz paaugstinātas maksas numuriem, bezmaksas paaugstinātas maksas pakalpojumu slēgšana, kā arī bezmaksas zvanu pāradresācija uz citiem Pasūtītāja mobilajiem telefona numuriem. Līdz ar to Pasūtītājs ir jau noteicis, ka noteiktus pakalpojumus, kas ietilpst Pasūtītājam piedāvātajā pakalpojumu kopumā, pretendentam obligāti ir jānodrošina bez maksas. .. Tāpat vēršam Jūsu uzmanību, ka ņemot vērā mobilo sakaru pakalpojumu būtību kā tādu (kas skaidrota Tele2 iepriekšējā vēstulē), faktiski neeksistē katra atsevišķa pakalpojuma viena fiksēta zemākā iespējamā cena un piedāvājumi iepirkuma klientiem tiek izstrādāti individuāli, ņemot vērā darījuma apjomu, katra prasītāja izvirzītās prasības un nosacījumus, kā arī nepieciešamo pakalpojumu kopumu.” Komisija secina, ka sniegtais papildus skaidrojums ir uzskatāma par pietiekošu.
3. Komisija, izvērtējot normatīvos aktus, kas regulē elektronisko sakaru nozari[[1]](#footnote-1) , nokonstatē tādus normatīvos aktus, kas uzliktu par pienākumu pretendentam noteikt minimālo maksu par datu pārraides pakalpojuma sniegšanu.
4. Izvērtējot SIA “Tele2” iepirkumā iesniegto piedāvājumu kopsakarībā ar 2017.gada 26.septembra vēstuli Nr.2-1.1/179 “Par SIA “Tele2” piedāvājumu un SIA “Tele2” vēstuli, Komisija secina, ka SIA “Tele2” piedāvājums nav uzskatāms par nepamatoti lētu.
5. Komisija nolemj turpināt vērtēt iesniegto SIA “Tele2” piedāvājumu atbilstoši nolikuma prasībām.
6. Atbilstoši nolikuma 31.punktam, Komisija, Elektronisko iepirkumu sistēmas datu bāzē, veic SIA “Tele2” atbilstības pārbaudi saskaņā ar Publiskā iepirkuma likuma 9. panta astotajā daļā noteikto, ievērojot Publiskā iepirkuma likuma 9. panta devītajā, desmitajā, vienpadsmitajā un divpadsmitajā daļā noteikto kārtību, un pārbauda vai pretendentam, kuram būtu piešķiramas līguma slēgšanas tiesības nav nodokļu (nodevu) parādi, kas kopsummā pārsniedz 150,00 *euro* dienā, kad pieņemts lēmums par iespējamu iepirkuma līguma slēgšanas tiesību piešķiršanu, t.i., 2017.gada 27.septembrī. Komisija konstatē, ka uz pretendentu neattiecas Publiskā iepirkuma likuma 9. panta astotajā daļā noteiktie izslēgšanas nosacījumi (2.pielikums).
7. Komisija nolemj piešķirt līguma slēgšanas tiesības SIA “Tele2”, jo iesniegtais piedāvājums ir ar viszemāko piedāvāto vienas vienības pakalpojumu kopējo summu.
8. Komisija nolemj nepiešķirt līguma slēgšanas tiesības SIA “Latvijas Mobilais telefons”, jo iesniegtais piedāvājums netika atzīts par saimnieciski izdevīgāko, t.i., nebija ar viszemāko piedāvāto vienas vienības pakalpojumu kopējo summu.
9. Komisija uzdod A.Zaļūksnim:
   1. trīs darbdienu laikā pēc lēmuma pieņemšanas, informēt pretendentus par iepirkuma rezultātiem un publicēt NVA mājas lapā protokolu (bez pielikumiem);
   2. desmit darbdienu laikā sagatavot un publikāciju vadības sistēmā publicēt informatīvu paziņojumu par noslēgto līgumu (pēc tā noslēgšanas) ar SIA “Tele2”, kā arī publicēt noslēgto līgumu NVA mājas lapā.
10. SIA “Tele2” 2017.gada 28.septembra vēstule Nr.2-1.1/180 “Par SIA “Tele2” piedāvājumu” uz vienas lapas.
11. Izdrukas no Elektronisko iepirkumu sistēmas datu bāzes uz piecām lapām.

M.Rūtentāle \_\_\_\_\_\_\_\_\_\_\_\_\_\_\_\_\_\_\_\_\_\_

T.Hohlova \_\_\_\_\_\_\_\_\_\_\_\_\_\_\_\_\_\_\_\_\_\_

G.Čiževska \_\_\_\_\_\_\_\_\_\_\_\_\_\_\_\_\_\_\_\_\_\_

A.Zaļūksnis \_\_\_\_\_\_\_\_\_\_\_\_\_\_\_\_\_\_\_\_\_\_

Protokolē: A.Zaļūksnis \_\_\_\_\_\_\_\_\_\_\_\_\_\_\_\_

1. https://www.sprk.gov.lv/lapas/normativie-akti#normativie-akti-elektronisko-sakaru-nozare [↑](#footnote-ref-1)